Maily
Ny maily iraisam-pirenena, antsoina koa hoe maily (avy amin'ny teny anglisy mile) dia halava iray izay mirefy 1 609,344 m. io refy io dia ampiasaina any Etazonia, any amin'ny Fanjakana Mitambatra ary any amin'ny firenena hafa maro ao amin'i Commonwealth. Anisan'ny refy imperialy ny maily.

Ny maily iraisam-pirenena dia samihafa amin'ny maily amerikanina. Ny maily amerikanina dia mirefy 1 609,347 metatra.

Fihavian'ny anarana 

Ny teny maily dia avy amin'ny fiteny anglisy taloha mil izay avy amin'ny teny latina millia midika arivo. Ny teny anglisy mile dia avy amin'ny teny latina mille passuum (dingana arivo), anefa any amin'ny faritra hafa an'i Eoropa, ny teny mile (meile amin'ny fiteny alemana, mijl amin'ny fiteny neerlandey), dia avy amin'ny teny latian miliarium spatium (elanelana arivo).

 Maily romana 

Ny romana dia ny voalohany indrindra ny mampiasa ny refy handrefesana ny halavana lehibe izay nantsoiny hoe mille passuum (ara-tsratra dingana arivo amin'ny fiteny latina. Ny maily romana dia mirefy dingana arivo na tongotra (feet) dimy arivo, izany hoe eo amin'ny 1 479 metatra eo ho eo. Io refy io, izay antsoina ankehitriny hoe Maily romana dia nihatra eraky ny Fanjakambe Romana, miampy fanovana madinika mba hampiady azy amin'ny refy miasa eo amin'ny an-toerana.

 Maily ara-tantara tao amin'ny tontolo arabo ary tao Eoropa 

 Ny refin'ny maily arabo dia nampaisain'ny jeografa mozilmana ary mirefy eo amin'ny 1 925 metatra eo ho eo.
 Ny maily danisy dia mirefy tongotra danisy 24 000 na 7 532 metatra. Tsindraindray atao ho  fito faingo dimy kilometatra ny refiny ; izany hoe mitovy amin'ny Meile alemana.
 Ny Meile alemana dia mirefy tongotra alemana efatra arivo sy roa alina ; izany hoe enina ambin'ny valopolo sy dimanjato sy fito arivo (7 586) metatra any Aotrisy na 7532 metatra any Alemaina avaratra. Misy koa ny antsoina hoe geographische Meile izay mirefy iray ampan'ny dimy ambin'ny folo (1/15) degren-daharam-pehintany.
 Ny milha portogey dia refy nampaiasaina tany Portogaly ary Brazila talohan'ny fampiasana ny metatra. Ny halavany dia 2 087,3 metatra.
 Ny milja'' rosiana dia mirefy 7,468 km.

Jereo koa

Tsiahy 

fandrefesana ny halava